Lav et referat af nedenstående tekst:

Tekst:
Krigsskibet Absalon, der bekæmper pirater ud for Afrikas Horn skulle efter planen have vendt stævnet mod Danmark søndag, men den sejlads er indtil videre udsat. Det skriver Maritime Danmark. Krigsskibet har netop nu 16 formodede pirater om bord, og derfor er Absalon nødt til at blive i området, indtil myndighederne har undersøgt mulighederne for at retsforfølge de tilbageholdte, som har været på skibet siden en aktion 11. april. Det er uvist, hvornår situationen vil være afklaret, men besætningen på Absalon når formentlig hjem som planlagt. - Søværnets Operative Kommando har over for mig understreget, at alt sættes ind på, at den nuværende besætning kan være hjemme senest 15. maj. Enten ved at skibet er vendt hjem eller ved et ellers uplanlagt besætningsskifte i operationsområdet, siger formand for Søværnets Konstabelforening, Ib Skoubo, til Maritime Danmark.

Referat:
Krigsskibet tilbageholder 16 pirater og kan sandsynligvis ikke sejle hjem som planlagt.